超音鼠系列

超音鼠系列係世嘉推出嘅一系列電子遊戲，由世嘉嘅吉祥物超音鼠做主角，第一隻遊戲喺1991年出。截至2010年，多達七千萬份超音鼠系列遊戲已經賣出。

初時嘅超音鼠系列係平台遊戲，後來出現動作歷險、格鬥、競速、角色扮演同埋運動遊戲。

角色 
喺系列推出初期只有超音鼠同埋Doctor Eggman兩個角色，後來加入越嚟越多嘅角色。

主要角色 
 超音鼠

輔助角色 
 Amy Rose
 Big the Cat
 Froggy
 Blaze the Cat
 Chao
 Chaotix
 Charmy Bee
 Espio the Chameleon
 Vector the Crocodile
 Cream the Rabbit
 Cheese the Chao
 Vanilla the Rabbit
 Knuckles the Echidna
 Maria Robotnik
 Professor Gerald Robotnik
 Rouge the Bat
 Shadow the Hedgehog
 Silver the Hedgehog
 Tails，原名Miles Prower
 Tikal

敵人 
 Chaos
 Doctor Ivo Robotnik，即係Doctor Eggman

不時出現嘅嘢 

環係幾乎每一關都可以見到、有得儲嘅嘢。超音鼠儲環儲到咁上下就有嘢獎，好似獎隻。如果超音鼠喺身上有環嗰陣中招，就會跌晒啲環而唔會即死，之後只要啲環重未消失，超音鼠都有機會執返。喺唔少3D遊戲，超音鼠帶到過關嘅環可以當錢使。

Chaos Emeralds係擁有神秘力量嘅綠寶石，通常有七粒。佢哋係Doctor Eggman為征服世界而爭取嘅嘢，而超音鼠就要攞齊咁多粒Chaos Emeralds至可以完全打敗Doctor Eggman同埋得到最佳結局，但佢要攞到佢哋通常都有一定難度。攞齊晒啲Chaos Emeralds之後可以喺一定情況下作「超級變身」，變得近乎無敵。

Master Emerald係位於Angel Island同埋由Knuckles守護，可以控制Chaos Emeralds嘅力量同埋令Angel Island喺空中飄浮。

法寶箱通常係一個電視螢幕噉樣，一打爛佢就可以攞到佢顯示嘅嘢，例如係一定數量嘅環、保護罩、無敵、加速或者獎隻。如果打爛有Doctor Eggman個樣嘅法寶箱，就等於中一次招。

彈弓喺好多關都可以見到，有啲係隱藏嘅。佢哋可以用嚟加速或者彈去更高嘅地方，但亦有啲係會阻住人行又或者會令佢哋身陷險境。

動物通常係俾Doctor Eggman捉嚟行佢整嘅機械人，只要打爛啲機械人就可以放佢哋出嚟。

終點亦有唔同花款。例如喺初時嘅2D遊戲，終點係有一塊牌要過，一過咗就過關；而喺每個地帶打完大佬之後，就要引爆一個困住動物嘅大艙至可以過關。另外喺新啲嘅3D遊戲，亦有以一個巨型環代表終點。

系列遊戲一覽 
超音鼠系列遊戲初時只係出畀世嘉自己嘅遊戲機，後來世嘉唔出遊戲機至開始出現喺其他公司嘅遊戲機。除咗特別標明，其餘都係世嘉嘅遊戲機。

2D平台遊戲

3D平台遊戲

競速遊戲

街機遊戲

其他

超音鼠系列線上遊戲一覽

電子遊戲系列